**Havnereglement – Vinterhavn** Asker Seilforenings Bryggelag SA, revisjon 2 2023

1. **Generelt**

**- Havnereglementet utgår fra styret i Bryggelaget. Havnesjefen er endelig myndighet når det
 gjelder fortolkning av reglementet.**

**- Vinterhavna er definert som perioden fra 15 oktober til ca 15 april. Imidlertid må andelseiere
 følge med på all informasjon som kommer i forbindelse med utløfting og oppløfting slik at
 ikke båter ligger i veien for andre eller forsinker organiseringen av havna. I praksis betyr
 dette at båter på A og B brygga som ikke skal ligge i vinterhavn må flytte båte sin til annen
 ledig plass senest samme dag som oppløft på land.**

**- Bryggelaget anviser plass i anlegget for den enkelte.**

-  Andelseier eller leietaker, heretter kalt båteier, som har fått tildelt båtplass i vinterhavnen må ha betalt den fastlagte avgift før plassen tas i bruk. Tildelt plass kan benyttes **fra ca 15. oktober** dersom ikke annen beskjed gis.

- Bryggene må ikke benyttes til lagring av utstyr etc. og joller må ikke plasseres på bryggene.

- Det er ikke tillatt å bo i båten i vinterhavnperioden.

- Båteier **må** se til båten etter større snøfall og kraftig vind. Snø må fjernes fra utrigger ved behov da denne ofte tynges ned pga avgliding fra presenning.

**2. Båt og fortøyning**

**-**

- -  Båteier har selv ansvar for at båten er forsvarlig fortøyd. Båtene i bryggeanlegget skal ha minst 4 fortøyningsstrosser samt støyfrie strekkavlastere. Alle båter må fortøye med spring.

- Båteier er ansvarlig for å rydde båt og utriggere for snø og is.

- Alle båter i vinterhavna skal være ansvarsforsikret.

- Båteier er ansvarlig for skader på brygger og på andres båter som en følge av uansvarlig manøvrering og fortøyning eller annen ansvarsløshet.

- Skulle båten synke, er båteier ansvarlig for å få hevet og eventuelt fjernet båten. Hvis ikke blir båten fjernet av Bryggelaget for båteiers regning.

 **3.    Bruk av strøm**

-     Det er lagt opp til mulighet for strømuttak for maks 100 Watt per båt. Det blir installert forbruksmåler , og båteier blir belastet for det forbruket som er ut over de 100 W som er inkludert.  Regning sendes etter at vintersesongen er slutt.

- For å forhindre jordingsfeil og/eller krypstrøm i vannet, er kun gummikabler, godkjent for utendørs bruk tillatt koblet til strøm anlegget på bryggene.

-     Ved misbruk ("overforbruk") eller bruk av ikke godkjente kabler, vil strømkabelen bli frakoblet og forholdet notert.

**4. Rapportering av feil eller mangler.**

-  Feil eller mangler ved bryggeanlegget rapporteres til :
Havnesjef Hugo Berger 907 35 467 hugoberger62@gmail.com

 Eller til Bryggelaget sin e-post bryggelaget@askerseil.no

 **5. Brudd på dette reglementet**

 Dersom en andelseier bryter dette reglement og ikke retter seg etter skriftlige eller muntlige oppfordringer fra Havnesjef eller Styremedlemmer vil dette kunne få konsekvenser for andelseierens eller leietagers rettigheter i andelslaget.